**Meddelelse af forløb af generalforsamling i Investeringsforeningen PortfolioManager**

Investeringsforeningen PortfolioManager har i dag den 26. april 2019 afholdt ordinær generalforsamling i henhold til tidligere offentliggjort dagsorden.

På generalforsamlingen blev bestyrelsens beretning for det forløbne år taget til efterretning og årsrapporten for 2018 blev godkendt.

Bestyrelsesmedlemmernes honorar for 2019 blev godkendt.

På generalforsamlingen blev direktør Torben Knappe og direktør Jacob Buss genvalgt til bestyrelsen. Direktør Thomas Einfeldt blev valgt som nyt medlem af bestyrelsen.

På generalforsamlingen blev PricewaterhouseCoopers, Statsautoriseret Revisionspartnerselskab genvalgt som foreningens revisionsselskab.

Bestyrelsen konstituerede sig efterfølgende med direktør Torben Knappe som formand og med direktør Thomas Einfeldt som næstformand.

Eventuelle henvendelser vedrørende denne meddelelse kan rettes til adm. direktør Lars Louw Pedersen tlf. 38 42 21 42.

Venlig hilsen

Investeringsforvaltningsselskabet Fundmarket A/S

Lars Louw Pedersen